બાર્બોસાના કહેવા મુજબ મલિક અયાઝ સહિષ્ણુ હતો. તે બધાના ધર્મોનાં વેપારીઓને સરખુ મહત્વ આપતો. તેના રાજમાં કોઇપણ ધર્મનો વેપારી નિર્ભય થઇને દરિયો ખેડી શકતો હતો. મલિક અયાઝ પોતે પણ વેપાર કરતો. તેની પાસે પાંચસોથી આઠસો ટનનાં ચાર જહાજો હતા. તેને વિદેશીઓ વેપારી રાજવી તરીકે પણ ઓળખતા. આ ઉપરાંત વેપારીઓનાં વહાણો જ્યારે દરિયો ખેડતા ત્યારે મલિક અયાઝનું નૌકાદળ તેમની સુરક્ષામાં હંમેશા હાજર રહેતું. તેના પ્રયત્નોનાં લીધે દીવ આંતરરાષ્ટ્રીય બંદર તરીકે વિકાસ પામ્યું હતું.